ocakoniia$ 

»Pocahontas« je priča o pronalaženju pravoga puta u životu. To je prića o ljudima koji su sto- 
ljećima živjeli u skladu sa zemljom, i čitavom prirodom, u neiskvarenom svijetu. Živjeli su 
skromno i zemlja im je davala sve što im je bilo potrebno. To je i priča o doseljenicima koji su 
u taj raj stigli iz Engleske, želeći ga prisvojiti. 

U tom sudaru kultura, slavni pustolov John Smith sreće prekrasnu Indijanku Pocahontas. lako 
pripadaju različitim svjetovima, oni se strasno zaljubljuju. No, kada je jedan doseljenik ubio 
indijanskog ratnika, razbuktala se iskra rata i pleme je zarobilo Johna Smitha. 


Nieišanjejnasnje 


Uz pomoć “ gablasnoga stabla, poznatog pod imenom Baka Vrba, i svojih prijatelja rakuna Meeka i 
kolibrića Flita, Pocahontas uviđa da jedino ona može zaustaviti krvoproliće i spasiti svoju ljubav 
prema Johnu Smithu. Ovo je priča o hrabrosti: o hrabrosti da se voli unatoč svim preprekama i 0 
hrabrosti da se ne bori onda kad su svi uokolo spremni na borbu. Ovo je priča o Pocahontas! 

U londonskoj luci je toga jutra 1607. godine sve vrvilo od 
užurbanosti i uzbuđenja. Brojni iseljenici spremali su se 
isploviti na dugo prekooceansko putovanje prema onome 
što su oni nazivali »Novim svijetom«. Iseljenici su se opraštali 
od svojih obitelji - uskoro će krenuti u koloniju Virginiju. 
Obećanje novoga života, miris bogatstva i slobode mamili su 
ih na jedrenjak, na čijem je boku bio ispisan natpis »Susan 
Constant«, Mladi iseljenik Thomas zagrlio je svoju uplakanu 
majku i ponosnoga oca, nježno pomilovao po glavi braću i 

sestre, okrenuo se i ukrcao na »Susan Consant«, 


“ 

Na obali Virginije jedno je indijansko pleme 
mirno živjelo u skladu s prirodom, kao i uvijek. 
Brao se kukuruz, lovila se divljači hvatale suse \ 
ribe u rijeci. Skupina indijanskih ratnika po- 
bjednički se vraćala iz bitke. Cim je mnoštvo 
ugledalo njihove kanue kako se približavaju, 
započeli su im klicati i slaviti ih. 

Među ratnicima-povratnicima bili su i poglavica Powhatan i 
najhrabriji plemenski ratnik Kocoum. Powhatanova kćer 
Pocahontas došla je pozdraviti oca, zajedno sa svojim prijatelji- 
ma Meekom i Flitom. »Kocoum mi je zatražio tvoju ruku«, 
rekao je Powhatan, stavljajući Pocahontas ogrlicu od školjaka 
oko vrata. »Tvoja ju je majka nosila na našemu vjenčanju. 
Sanjala je o tome da je vidi na tebi na tvojemu vjenčanju.« 


Kasnije je Pocahontas krenula svojim kanuom niz rijeku, govoreci usput Meeku i 
Flitu. »Otac mi je izabrao put, ali mislim da me snovi vode drugom stazom«, 
rekla je. »Ne znam želim li se udati za Kocouma. On je uvijek tako ozbiljan.« 
Kanu je došao do mjesta gdje se rijeka račvala. »Kuda ću?« pitala se Pocahontas. 
Tada je izabrala i zaveslala prema prekrasnoj čistini usred guste šume. 

nAli kako ću pronaći svoj put?« upitala je Pocahontas. »Slušaj duhove zemlje, 
vodu, nebo«, odgovorila joj je Baka Vrba. »Oni će te voditi.« Pocahontas se 
uspentrala na najgornje vrbine grane. »Vidim čudne oblake u vodil« rekla je 
Pocahontas. »Čudni oblaci« što ih je Pocahontas vidjela bila su jedra broda 
»Susan Constant«, A na brodu se Ratcliffe smijao od zadovoljstva, »Novi svijet 
sa svim svojim zlatom čeka samo na mene«, govorio je. Tada je u guvernerovu 
kabinu uletio-John Smith kako bi mu rekao da mogu sigurno pristati uz obalu. 
nOdlično«, odgovorio je Ratcliffe, 


»$mith, uzdam se u tebe kako ćeš spriječiti 
urođenike da nam pokvare misiju«, »Siguran 
sam da se neće dogoditi ništa što se ne bi moglo 
srediti«, rekao je Smith. Svi su iseljenici izgledali 
jako uzbuđeni pri pogledu na novu zemlju. 
»Nikad nisam vidio ništa slično«, rekao je 
Thomas, »l sve je to našel« Gomila je sišla s 
broda i došla na obalu. John Smith se uspeo na 
stablo kako bi imao bolji vidik na kopno. 
Nedaleko odatle Pocahontas je spazila Smitha sa 
svoga vidikovca na vrhu stabla, Brzo se spustila 
dolje u grmlje prije nego li je mogao ugledati, 

Sa stabla je John Smith promatrao prekrasan kraj, pokušavajući doprijeti pogledom što dalje na sve strane. Meeko, koji se 
bio uspentrao na vrbu s Pocahontas, počeo je puzati naprijed kako bi što bolje mogao razgledati stranca na stablu. 
Pocahontas ga je pokušala spustiti dolje, ali gipki je rakun bio prebrz. Smith je začuo pucketanje lišća i odmah izvukao nož. 
Kad je spazio Meeka kako izlazi iz grmlja, nasmijao se. »Pa, ti si zbilja čudan momak«, rekao je Smith spremajući nož. »Jesi li 
gladan? Evo, imam nešto hrane«, Smith je izvukao keks iz torbe i pružio ga Meeku, 


Meeko je progutao keks i tada se osvrnuo prema mjestu na kojemu je 
bila skrivena Pocahontas, Smith se zaputio prema tamo, no nenadano 
je iz granja izletio Flit i stao zujati oko Smitha. Upravo je tada Thomas 
zazvao Smitha nazad u čamac. U međuvremenu je u Powhatanovoj 
kući zasjedao seoski savjet raspravljajući o dolasku stranaca. Kekata, 
< plemenski vrač, prosipao je prah po vatri. Suknuo je dim, najprije u 
obliku osvajača, a zatim u obliku vuka. »Oni nisu poput nas«, rekao je 
> Kekata. »Njihovo oružje isijava grom i vatru, a oni sami gaze sve na 
> svome putu.« Powhatan je poslao ratnike na rijeku neka drže strance 
> maoku. 


mE 


FTTTTTI 


sm 


TT 


esSi 


KETETTTTTTITTTE 


sE 


Doseljenici su sa žarom započeli kopati, rujući zemlju, obarajući visoka sta- 
bla i uništavajući sve pred sobom, a sve u ime pronalaženja zlata za svoga 
guvernera. Ratcliffe ih je gledao sa sjajem gramzivosti u očima. »Pomogao 
bih vam, ljudi, ali bole me leđa«, rekao je gledajući druge kako rade, 
Izdaleka su Powhatanovi ratnici promatrali blijede strance, užasnuti 
> njihovim uništavanjem zemlje. 


Dok su njegovi ljudi radili, Ratcliffe je klicao o tome kako će sve to blago od njega načiniti 
miljenika samoga kralja Jamesa. Wiggins mu je donio kraljev portret i Ratcliffe ga je poderao 
tamo gdje se kralju nalazila glava, stavljajući svoju glavu na to mjesto. Zlobno se nacerio i 
rekao: »Sve ovo pripada meni! Samo kopajte, ljudi, sve dok ne pronađete moje zlatol« 


Duboko u šumi, Pocahontas je gledala kako se Smith vere uz 


stijene i brežuljke. Smit se divio zemlji. Tu ga je čekala pu- 


stolovina! 


Za to vrijeme Ratcliffe se razočaravao sve više. »Niste li već mogli pronaći neko zlato, ljudi?« »Tu 
su samo stijene i prašina, gospodine«, odgovorio mu je Thomas. Ratcliffe je stajao na visokom 
brežuljku na kojemu je postavio britansku zastavu. Pogledao je uokolo po zemlji što su je njegovi 
ljudi raskopali lopatama i pijucima i zaviknuo: »Samo nastavite kopati, ljudi! Samo kopajtel« 

Smith je prolazio preko kamenja podno vodopada. Mislio je 
da će tu nekoga ugledati. Oprezno je ušao ispod vodopada. 
Sa svoga skrivenoga mjesta Pocahontas nije mogla vidjeti 
kamo je nestao. Pokretom ruke pozvala je Meeka i Flita neka 
dođu za njom i polako se počela prikradati vodopadu. 

Poslije nekoliko trenutaka Smith se pro- 
molio kroz zavjesu od padajuće vode. 
Mogao je još jedino skočiti na drugu 
stranu. Uzdignuo je pušku i zatim 
skočio kroz vodu. Kad je doskočio na 
drugu stranu vodopada, našao se licem 
u lice s Pocahontas. Ostao je zapanjen. 
Ona je bila najljepša žena koju je ikad 
vidio. 

Tamo gdje su doseljenici kopali, Wiggins je bio zaposlen rezanjem živice u obliku živ- 
otinja, Ratcliffe je pozvao Wigginsa i rekao mu da se oslobodi kosti batka što ga je 
upravo dovršio. Wiggins je bacio kost u grmlje odakle je skupina indijanskih ratnika 
promatrala doseljenike. Ratcliffe je zamijetio gibanje u grmlju, a onda je spazio i rat- 
nike. »Divljacil« zaurlao je. »To je zasjeda! Uzmite puškel« Doseljenici su otvorili vatru 
na ratnike, a oni su je uzvratili njima svojim lukovima i strijelama. 

Det iforokleti Smith onda kad mi 
je potreban?« praskao je Ratcliffe podi- 
žući pušku. Zapucao je i metak je pogo- 
dio ratnika Namontacka u nogu. Taj se 
survao na zemlju, držeći se za bolnu nogu 
i previjajući se. Kocoum je zgrabio Na- 
montacka, podigao ga sa zemlje i preba- T 
cio preko svojih ramena. »Nazad u selol« 2 
zapovjedio je Kocoum. Ratnici su se (> € 
povukli u šumu. Kad su došli u selo, st =) st o 
ispričali su Powhatanu sve o bitki. »Ti su e A Y i “a 
stranci opasni«, rekao je poglavica. ES MA ah 
»Neka im se nitko ne približaval« ZI 

Stigavši u selo, Pocahontas se sa svojom najboljom prijateljicom Nakomom bacila na 
branje kukuruza za ratnike koji će uskoro stici. Powhatan je pozvao i druga plemena pa 
se velika bitka s doseljenicima činila neizbježnom. Nenadano je Pocahontas spazila Johna 
Smitha u kukuruzištu. »Sto radiš ovdje?« upitala ga je. »Morao sam te ponovno vidjeti«, 
odgovorio joj je. »Ne možemo ostati ovdje«, rekla je Pocahontas. Povela ga je do Bake 
Vrbe, koja se njemu odmah svidjela. »Možda si pronašao svoj put, dijete«, obznanilo mu 
je mudro staro stablo, Za to vrijeme u selo su stigli ratnici. 


U međuvremenu je Nakoma pokušavala nagovoriti 
Pocahontas neka ne napušta selo. »Moram to ućiniti«, rekla je 
Pocahontas i otišla. Smith se iskrao iz logora kako bi se sastao 
s njom, ali Ratcliffe ga je spazio i poslao Thomasa s mušketom 
2a njim. Pocahontas se našla sa Smithom na proplanku Bake 
Vrbe i odmah su pali jedno drugome u zagrljaj. 

| u indijanskom selu i u logoru doseljenika obavljale su se 
velike pripreme za rat, Powhatan se razjario zbog Kocoumove 
smrti, a Ratcliffe, koji je vjerovao da Indijanci posjeduju zlato 
što ga on traži, nagovorio je svoje ljude da napadnu selo i 
izbave Smitha, 


Nakoma je povela Pocahontas do kolibe u kojoj je bio zatočen Smith, »Tako mi 
je žao« šaputala je. »Bilo bi bolje da se nikad nismo srelil« »Ne plači, 
Pocahontas«, rekao je Smith nježno. »Pogledaj me. Radije bih umro već sutra 
nego živio stotinu godina a da te nikad nisam upoznao. Bez obzira što mi se 
dogodilo ja ću uvijek biti stobom. Zauvijek.« 


Pocahontas je otišla do Bake Vrbe, »Ne smiješ skrenuti sa svojega puta«, reklo je mudro stablo. 
nOsjećam se izgubljeno«, kazala je Pocahontas. Upravo u tome trenutku Meeko je Pocahontas gurnuo u 
ruku Smithovu busolu, koju je brzi rakun već otprije skrivao. »Odapeta strijelal« uzviknula je 
Pocahontas gledajući busolu. »To je strelica iz tvojega sna«, rekla je Baka Vrba, »Ti znaš svoj put, dijete. 
Sad pođi njimel« 

Čim je svanula zora, ratnici su doveli 
Smitha do ruba stijene koja se 
obrušavala dolje u dolinu. Prisilili su 
Johna Smitha da klekne i glavu prisloni 
uz kamen. Powhatan je stajao nad njim 
s toljagom u ruci. Za to vrijeme 
Pocahontas je trčala šumom, najbrže što 
je mogla, kako bi stigla do stijene, spri- 
ječila smrt Jona Smitha i zaustavila svoj 
narod u ratnome pohodu, Stigli su i 
doseljenici i ugledali Smitha okružena 
Indijancima, svezanih ruku, na korak 
od smrti. 


»To je ratl« vikali su Indijanci, uzima- 
jući svoje lukove i strijele. »Ratl« urlali 
su doseljenici, tražeći puške. Tada je 
Pocahontas dotrčala do Smitha i bacila 
se prema njemu. »Ubiješ li njega, morat 
ćeš ubiti i menel« rekla je Powhatanu. 
"Pogledaj oko sebe. Staza mržnje na 
ovome nas je mjestu rastavila. Ja sam 
odabrala svoj put, Oče. Koji će biti 
tvoj?« »Moja kćer razborito govori,«, 
rekao je Powhatan. »Dosta je ubijanja. 
Oslobodite gal« 


John Smith i Pocahontas su se zagrlili. »Sad je prava prilika za 
nase, viknuo je Rateliffe, »Vatrala»Nel« rekao je Thomas. 
»Oni ne žele borbu.« Svi su doseljenici spustili puške. 
»Dobrol« režao je Ratcliffe, »Sam ću to srediti,« Naciljao je u 
Powhatana. Upravo kada je opalio, Smith je gurnuo pogla- 
vicu s puta. Metak je pogodio Smitha. Doseljenici su se 
okrenuli protiv Ratcliffea i svezali ga, 


KIN znaš svoj pu dijete Sad bog; he 
Njimel« : 

Neki su doseljenici počeli pripremati brod za povratak u Englesku. Rana Johna Smitha 

bila je ozbiljna. »Što se prije vrati u Englesku, imat će više izgleda«, rekao je Thomas. | 
Ratcliffe će na putovanje - u lancima. Prije nego su ga poveli na brod, Pocahontas je 
kleknula do Smitha. »Drži«, kazala je, stavljajući mu u ruku vrećicu s prahom. 


»To jes kore stabla Bake Vrbe. Olakšat 
će ti bol.« Smith je uzgledao prema 
Pocahontas. »Ne mogu te napustiti«, 
rekao je. »Nikad i nećešu, odgovorila 
mu je. »Bez obzira što se dogodilo, ja ću 
uvijek biti s tobom. Zauvijek.« Dok je 
brod isplovljavao, John Smith je po- 
zdravio pokretom ruke za koji mu je 
Pocahontas rekla da znači »do viđenja«. 
| Pocahontas je uradila isto, a tada je 
brod već nestao s vidika. 

